Sagledavanja nakon studentske radionice

Oblast: Arhitektura

**Pet Pitanja – Pet odgovora**

Naziv Radionice: **Plečnik Hiša: Pogled kroz prozor**

Lokacija: Ljubljana, Slovenija,

**Tema: *Intervju 01***

**Student 01: Andrijana Ašković**

Status: Treća Godina *Bachelor* Osnovnih Akademskih Studija

..

Univerzitet Union Nikola Tesla: Fakultet za Arhitekturu i Graditeljski Menadžment

Smer: Arhitektura i Urbanizam

 ***Pitanje 01:***

**Arhitektonska Radionica sa temom 'Pogled kroz prozor/Plecnik House' je ostvarena primenom *case study* analize kroz slobodnoručne, dijagramske i arhitektonske crteže i kompjuterske modele.
Na koji način je ovako kompleksno bazirano istraživanje uticalo na razvoj Vaših sledeće navedenih sposobnosti kao studenta i budućeg arhitekte:**

**a. razvoj koncepta ka procesu projektovanja i**

**b. sposobnost usmene prezentacije kao budućih arhitekata?**

 *Andrijana Ašković, Odgovor 01:*

1. Drugačiji pristup i vrsta posvećenosti izučavanja date teme izuzetno su upotpunile moj način razmišljana pri procesu projektovanja. Pomogli su mi da stvorim drugačiji put ka radu u kojem sam otkrila skicu kao važan element samog procesa. Bitan faktor spoznaje mog rada bio je i sam boravak u Plečnikovoj kući, kao i učenje o njegovom životu i radu. Provođenje vremena kao i rad na takvom mestu uticali su na moj način sagledavanja kako skice tako i samih otvora koji su bili u centru naših istraživanja. Konsultacije sa profesorima, razgovor sa kolegama i prolazak kroz njihove analize bili su veliki deo mog saznanja i predstavljali su izuzetnu pomoć u mom projektu.
2. Bitan faktor usmene prezentacije bio je taj da za što kraće vreme dođemo do poente naše analize. Postojalo je više prepreka ka tom putu, gde su neke od njih bile izlaganje na stranom jeziku kao i samo sabiranje misli do određene važnosti. Kako naći zlatnu sredinu u izlaganju i samim tim reći ni previše ni premalo. U tom procesu važan faktor su bili profesori koji su nam pomogli da saberemo naš tok misli i pokazali nam način kako da kroz grafički rad oplemenimo usmeni deo prezentacije.

 ***Pitanje 02:***

**2. Šta predstavlja najposebniji utisak Vaše ličnosti nakon intenzivnog procesa rada i socijalne interakcije tokom šestodnevnog boravka u Ljubljani ?**

 *Andrijana Ašković, Odgovor 02:*

Na mene je izuzetan utisak ostavio sam proces dolaska do finalnog rešenja. Konsultacije sa kolegama i profesorima, sagledavanje različitih pogleda, spajanje drugačijih mišljenja i procesa razmišljanja uticale su na moj način projektovanja i sam put rada.

Takođe, sam boravak u Plečnikovoj kući stvorio je neku vrstu podsticaja i dodatno ulepšao sam rad.

 ***Pitanje 03:***

**3. Kako biste opisali podršku Univerziteta Union Nikola Tesla, Fakulteta za Arhitekturu i vodećeg profesora pre i nakon održavanja radionice i da li biste takav način zajedničkog studentskog rada na projektima imali nameru nastaviti u okviru Fakulteta?**

 *Andrijana Ašković, Odgovor 03:*

Izuzetno sam zahvalna na ovakvoj prilici koja je bila veoma važna za moje studiranje na Univerzitetu Union Nikola Tesla. Za studente ovakve radionice predstavljaju važnu vrstu edukacije pri kojoj postoji posebna sloboda iskazivanja individualnosti i istraživanja rada svojestvog nama samima.

Za uspeh ove radionice zaslužan je naš profesor Bojan Končarević koji nas je pre početka radionice pripremio za istu, tokom njenog trajanja bio posvećen maksimalno, a nakon završetka pomogao sa savetima kako da naučeno upotrebimo na svojim sledećim radovima. Zahvaljujući profesoru Bojanu uspeli smo da ostvarimo veliku konekciju kao grupa i da uživamo u zajedničkom radu u kojem su učestvovali i studenti iz Ljubljane.

Smatram da je princip zajedničkog rada izuzetno važan za svakog arhitektu, sagledavanje različitih perspektiva samo dodatno upotpunjuje naš samostalni rad. Iskreno se nadam da će biti još ovakvih prilika na fakultetu kako kroz radionice tako i kroz projekte.

 ***Pitanje 04:***

**4. Na koji način biste jednom reči opisali kao Vaš utisak o studentima i profesorima Fakulteta Arhitekture u Ljubljani, Ljubljani kao gradu, primerima arhitekture Jože Plečnika koje ste posetili i Vašim kolegama sa kojima ste putovali, radili i boravili?**

 *Andrijana Ašković, Odgovor 04:*

Jedna reč: *Inspiracija.*

 ***Pitanje 05:***

**5. Koje zemlje sa svojim gradovima, koje fakultete ili ustanove kulture iz inostranstva biste preporučili i usled kojih razloga sa Vašim dosadašnjim spoznajama kao studenta/studentice arhitekture kao potencijalna mesta budućih radionica i zajedničkih projekata iz oblasti arhitekture i primenjenog formalnog dizajna ?**

 *Andrijana Ašković, Odgovor 05:*

Za mene velika inspiracija jesu Kina i Japan zbog upotrebe inovativnih materijala i  samog pristupa arhitekturi,odnosu prema građenju i samom prostoru. Italija mi je predivna zbog istorije koju čuva i duha mesta koji se krije na svakom koraku.

Pored svega, regija Dubaija predstavlja neku novu vrstu dimenzionisanja i sagledavanja budućnosti. Smatram da svaka zemlja može mnogo pomoći u pronalaženju našeg arhitektonsog jezika.

Svaka država krije svoju istoriju i kulturu, svoje tehnike građenja i svoj odnos prema prostoru i samim predstavlja novu perspektivu i inspiraciju.